เจ้าหญิงซากาฮิโตะ

เจ้าหญิงซากาฮิโตะ ( ; ค.ศ. 754 – 25 กันยายน ค.ศ. 829) เป็นเจ้าหญิงญี่ปุ่นผู้เป็นพระราชธิดาในจักรพรรดิโคนิง จักรพรรดิองค์ที่ 49

พระราชมารดาของพระนางได้รับการรายงานเป็นเจ้าหญิงอิโนเอะ ซึ่งเป็นโคโง หรือจักรพรรดินี ผู้เป็นพระราชธิดาในจักรพรรดิโชมุ แต่ก็มีอีกทฤษฎีว่าพระราชมารดาของพระนางคือทากาโนะ โนะ นีงาซะGoethem, Ellen Van (2008). Nagaoka: Japan's forgotten capital. Brill Publishers via Google Books. p. 15.

เมื่อพระราชบิดาขึ้นสืบราชบัลลังก์เป็นจักรพรรดิญี่ปุ่น ก็ได้สถาปนาเจ้าหญิงซากาฮิโตะเป็นไซโอ หรือหัวหน้านักบวชหญิงแห่งศาลเจ้าอิเสะ องค์ที่ 21 เมื่อ ค.ศ. 772 ขณะพระชนมายุเพียง 18 พรรษา ส่วนเจ้าหญิงอิโนเอะและเจ้าชายโอซาเบะ ผู้เป็นพระราชโอรสของเจ้าหญิงอิโนเอะและพระอนุชาในเจ้าหญิงซากาฮิโตะ ถูกคุมขังใน ค.ศ. 773

เมื่อเจ้าหญิงอิโนเอะและเจ้าชายโอซาเบะสิ้นพระชนม์ใน ค.ศ. 775 เจ้าหญิงซากาฮิโตะได้เข้าพิธีอภิเษกเป็นเจ้าหญิงพระชายาในเจ้าชายยามาเบะ พระเชษฐาต่างพระมารดา ภายหลังเจ้าชายยามาเบะขึ้นครองเป็นจักรพรรดิคัมมุ บันทึกอ้างว่าจักรพรรดิโคนิงพยายามที่จะผลักดันเจ้าหญิงซากาฮิโตะให้เป็นสมเด็จพระจักรพรรดินีนาถขึ้นปกครองประเทศแต่ไม่สำเร็จKo, Dorothy; Haboush, JaHyun Kim; Piggott, Joan R. (2003). Women and Confucian cultures in premodern China, Korea, and Japan. University of California Press via Google Books. p. 66.

จักรพรรดิคัมมุและเจ้าหญิงซากาฮิโตะมีพระราชธิดาพระองค์เดียวคือ เจ้าหญิงอาซาฮาระ แต่เจ้าหญิงกลับสิ้นพระชนม์เมื่อ ค.ศ. 817 ก่อนที่เจ้าหญิงซากาฮิโตะจะสิ้นพระชนม์ในวันที่ 25 กันยายน ค.ศ. 829

 อ้างอิง 

หมวดหมู่:เจ้าหญิงญี่ปุ่น
หมวดหมู่:บุคคลในยุคเฮอัง
หมวดหมู่:บุคคลในยุคนาระ
หมวดหมู่:จักรพรรดิคัมมุ
หมวดหมู่:ไซโอ
หมวดหมู่:พระราชธิดาของจักรพรรดิญี่ปุ่น